# Dunaj

O iných významoch výrazu *Dunaj* pozri *Dunaj (rozlišovacia stránka)*.

|  |
| --- |
| Dunaj |
| rieka |
|  Dunaj v Bratislave, v pozadí Most SNP  |
| Štáty |
10[rozbaľ]
 -  Nemecko  -  Rakúsko  -  Slovensko  -  Maďarsko  -  Chorvátsko  -  Srbsko  -  Rumunsko  -  Bulharsko  -  Moldavsko  -  Ukrajina
 |
|  |
| Mestá |
16[rozbaľ]
 - Ulm  - Ingolstadt  - Regensburg  - Passau  - Viedeň  - Bratislava  - Budapešť  - Moháč  - Vukovar  - Nový Sad  - Belehrad  - Smederevo  - Vidin  - Ruse  - Galac  - Brăila
 |
|  |
|  |
| Hlavná zdrojnica |  Breg  |
|  - poloha | Furtwangen, Schwarzwald, Nemecko |
|  - výška | 1 078 m |
|  - dĺžka | 49 km |
|  - súradnice | ﻿ / ﻿ |
| Sekundárna zdrojnica |  Brigach  |
|  - poloha | St. Georgen, Schwarzwald, Nemecko |
|  - výška | 940 m |
|  - dĺžka | 43 km |
|  - súradnice | ﻿ / ﻿ |
| Sútok zdrojníc |  |
|  - poloha | Donaueschingen |
|  - súradnice | ﻿ / ﻿ |
| Ústie | Čierne more (delta Dunaja) |
|  - súradnice | ﻿ / ﻿ |
|  |
| Dĺžka | 2 857 km |
| Povodie | 795 686 km² (79 568 600 ha)  |
| Prietok | pred deltou |
|  - priemerný | 6 500 m³/s |
|  - Passau | 580 m³/s *30 km pred mestom* |
|  - Viedeň | 1 900 m³/s |
|  - Budapešť | 2 350 m³/s |
|  - Belehrad | 4 000 m³/s |
|  |
|

 Mapa rieky

 |
|  Interaktívna mapa toku
 |
|  |
| **Wikimedia Commons:**  Danube |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Dunaj** (nem. Donau, chorv. Dunav, maď. Duna, srb.  a bulh. Дунав, rum. Dunărea) je najvodnatejšia rieka na Slovensku, druhá najdlhšia európska rieka a najdlhšia rieka v Európskej únii. V meste Donaueschingen vzniká sútokom zdrojníc Breg a Brigach prameniacich vo Schwarzwalde (Nemecko), preteká južným Nemeckom, Rakúskom, Slovenskom, Maďarskom, Srbskom, potom tvorí po mnoho desiatok kilometrov rumunsko-bulharskú hranicu a ústi deltou do Čierneho mora na hraniciach medzi Rumunskom a Ukrajinou, pričom pri ukrajinskom meste Reni hraničí s teritóriom Moldavska.

Starí Rimania poznali rieku, ktorá z veľkej časti tvorila severnú hranicu ich impéria, pod latinským názvom *Danubius*. Podľa legendy vyslal rímsky vojvodca svojich vojakov hľadať prameň rieky. Tí na úpätí Čierneho lesa narazili na silný minerálny prameň (v miestach, kde dnes leží mesto Donaueschingen), ktorý tu síce do rieky vyviera, ale nie je jej počiatkom. Vojakom sa podľa povesti nechcelo predierať čiernymi lesmi ku skutočnému prameňu a označili toto miesto za prameň Dunaja. Toto pojatie sa vžilo a dodnes nesie rieka svoje meno až od mesta Donaueschingen, kde je žriedlo obstavané ako jej symbolický prameň. V skutočnosti vzniká Dunaj sútokom potokov Breg a Brigach, ktoré sa tiež stretávajú neďaleko mesta.

Dunaj je pre menšie plavidlá splavný od mesta Ulm, kde prijíma vodnatý alpský prítok Iller a vstupuje do Bavorska. V skutočnosti je však z ekologických dôvodov možná plavba bez zvláštneho povolenia až od mesta Kelheim, pri ktorom cez ústie rieky Altmühl odbočuje do povodia Rýna Mohansko-dunajský prieplav.

Priemerný prietok Dunaja je v ústí 6 500 m³/s, v Budapešti 2 350 m³/s, v Bratislave 2 025 m³/s a vo Viedni 1 900 m³/s.

Dunaj preteká, respektíve dotýka sa 10 nasledovných krajín (v smere od prameňa do ústia): Nemecko, Rakúsko, Slovensko, Maďarsko, Chorvátsko, Srbsko, Rumunsko, Bulharsko, Moldavsko a Ukrajina.

## Názov

Názov *Dunaj* (a príbuzné tvary v iných jazykoch) pochádza z latinského mena rímskeho boha Danubia. Toto slovo môže byť keltského, skýtskeho alebo sarmatského pôvodu. Dunaj bol označovaný tiež ako *Tonach*, neskôr tiež *Donaw*. Starým menom (najmä) dolného Dunaja bolo latinské *Ister*, *Hister* pochádzajúce z gréckeho Ἴστρος (Ístros). Grécku podobu zmieňuje Hesiodos vo svojej Theogonii, označuje ním syna Okeáne a Téthydy (Theogonia 339).

## Prítoky

Prítoky Dunaja (a strana, z ktorej pritekajú):

* Nemecko: Breg (najdlhší pramenný tok; P), Brigach (Ľ), Iller (P), Lech (P), Altmühl (Ľ), Isar (P), Inn (P), Ilz (Ľ)
* Rakúsko: Traun (P), Enža (P), Ybbs (P)
* Slovensko: Morava (Ľ), Váh (Ľ), Hron (Ľ), Ipeľ (Ľ)
* Maďarsko: Mosoni Duna (P), Sió (P)
* Chorvátsko: Dráva (P)
* Srbsko: Tisa (Ľ), Sáva (P), Velika Morava (P)
* Bulharsko: Iskăr (P)
* Rumunsko: Jiu (Ľ), Olt (Ľ), Ialomiţa (Ľ), Siret (Ľ), Prut (Ľ)

## Významné mestá

Dunaj preteká nasledujúcimi mestami:

* Nemecko: Donaueschingen, Tuttlingen, Ulm, Ingolstadt, Regensburg, Straubing, Deggendorf, Passau
* Rakúsko: Linz, Enns, Melk, Krems an der Donau, Tulln, Viedeň
* Slovensko: Bratislava, Šamorín, Komárno, Štúrovo
* Maďarsko: Ostrihom, Budapešť, Dunaújváros, Baja, Moháč
* Chorvátsko: Vukovar, Ilok
* Srbsko: Nový Sad, Belehrad, Smederevo
* Rumunsko: Drobeta-Turnu Severin, Giurgiu, Braila, Galac, Tulcea, Sulina
* Bulharsko: Vidin, Svištov, Ruse, Silistra
* Ukrajina: Reni, Izmajil

## Významné národné parky a chránené územia

* Nemecko: Prírodný park Obere Donau, Donauleiten
* Rakúsko: Národný park Donau-Auen
* Slovensko: Chránená krajinná oblasť Dunajské luhy, Dunaj (územie európskeho významu)
* Maďarsko: Duna–Ipoly Nemzeti Park, Národný park Dunaj-Dráva
* Chorvátsko: Prirodný park Kopački Rit
* Srbsko: Gornje Podunavlje, Národný park Đerdap, Deliblatska Peščara
* Rumunsko: Prírodný park Železné vráta, Les Letea, Delta Dunaja
* Bulharsko: Prírodná rezervácia Srebarna, Prírodný park Persina
* Ukrajina: Dunajská biosférická prírodná rezervácia (Дунайський біосферний заповідник)

## Delta Dunaja

Delta rieky Dunaj je druhá najväčšia európska riečna delta (po Volge) a od roku 2001 je zapísaná na zozname Svetového dedičstva UNESCO.

## Splavnosť Dunaja

Dunaj je splavný od svojej delty až do nemeckého mesta Ulm.

## Galéria

* Začiatok Dunaja pri obci Donaueschingen. Spojením riek Breg (vľavo) a Brigach (vpravo) vzniká Dunaj
* Sútok Dunaja a Innu v Passau
* Dunaj vo Viedni
* Dunaj z veže Bratislavského hradu
* Pohľad na Dunaj z Ostrihomu
* Dunaj v Budapešti
* Mokrade v delte

Panoráma Dunaja v Belehrade

## Referencie

## Pozri aj

* Delta Dunaja
* Mohansko-dunajský prieplav

## Iné projekty

Commons* Commons ponúka multimediálne súbory na tému **Dunaj**

## Externé odkazy

* danubemap.eu - Turistická mapa Dunaja Archivované 2011-10-23 na Wayback Machine